Bobby Farrell

Roberto „Bobby“ Alfonso Farrell (* 6. október 1949, Aruba, Holandsko - † 30. december 2010, Petrohrad, Rusko) bol spevák a tanečník. Najviac sa preslávil ako člen úspešnej popovej a diskotékovej skupiny Boney M.

Vo veku 15 rokov odišiel z rodnej Aruby a stal sa námorníkom. Žil v Nórsku a v Holandsku, neskôr sa presťahoval do Nemecka, kde zo začiatku pracoval ako DJ, kým ho producent Frank Farian neobsadil do zostavy hudobnej skupiny Boney M. 

Pred smrťou žil v Amsterdame. Zomrel 30. decembra 2010 v ranných hodinách v Petrohrade počas turné v Rusku. Príčinou smrti bolo spevákovo ochorenie srdca.

Referencie

Externé odkazy 
 bobbyfarrell.com

Zdroj 
 

Holandskí speváci
Členovia Boney M.